Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Nasan tutkijat ennustavat, -
että Maan ilmakehään tulee vuonna 2029 jättiläisasteroidi.
Voiko se olla Ilmestyskirjan luvun 8 Koiruoho?
Vieraallani on tärkeää luonnollista ja yliluonnollista tietoa.
Hän selittää asiaa, johon saattaa liittyä massiivista salailua -
lopunaikojen mittasuhteissa. Oletko kiinnostunut?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Tiedättekö mitä? Olen odottanut tätä haastattelua paljon.
Kerron, miksi.
Neljäkymmentä vuotta sitten Tom Horn kuoli.
Hänelle annettiin sinetöidyt tiedot, -
jotka hänen tuli jakaa myöhempänä ajankohtana.
Puhutaanko Raamatussa sinetöidyistä tiedoista?
Puhutaan.
Job 33: "Sillä Jumala puhuu tavalla ja puhuu toisella; sitä vain ei huomata."
"Unessa, öisessä näyssä, kun raskas uni valtaa ihmiset [...] -
silloin hän [...] sinetillä vahvistaa heidän saamansa kurituksen -
kääntääkseen ihmisen pois pahasta teosta -
ja varjellakseen miestä ylpeydestä".
Olen haastatellut monia, jotka saavat tietoja julistettavaksi määräaikana.
Tom Hornissa minua kiehtoo erityisen paljon se, -
että hän on ollut ohjelmassa aiemminkin ja olimme ensimmäisiä, -
joille hän jakoi ensimmäisen sinetöidyn tietonsa.
Se liittyi paavin eroamiseen virasta. Kerropa siitä lyhyesti.
Vuonna 2010 tapahtui se, mikä on tapahtunut minulle muutaman kerran.
Menin vuoteeseen. Se tapahtuu aina yöllä noin kello kaksi.
Näin hyvin elävän kuvan ja kuulin eriskummallisen äänen.
Olin Vatikaanissa. Vatikaanin ylle nousi pimeys. Samassa heräsin.
Aloin heti kirjoittaa ylös, mitä olin nähnyt.
Mutta kirjoitinkin, että paavi Benedictus XVI eroaa virastaan.
Sain myös kuukauden ja vuoden. Se tapahtuisi huhtikuussa 2012.
Olitko ajatellut sitä? Oletko katolisuuden asiantuntija?
Tiesitkö siitä etukäteen?
En. Tutkimme siihen aikaan muinaisia paaviin liittyviä profetioita.
Mutta paavi Benedictuksen erosta ei puhuttu mitään.
Vuosi 2012 kului. Puhuin siitä ohjelmassasi ja muualla mediassa.
Sanoin, että hän eroaisi huhtikuussa 2012.
Miten usein paavit eroavat? - Edellisestä oli yli 600 vuotta.
Kaikki, etenkin katolilaiset ystäväni, lähettivät minulle sähköpostia: -
"Pilaat maineesi. Paavit eivät eroa. He ovat virassa kuolemaansa asti."
Huhtikuu tuli ja meni. Hän ei eronnut. Mutta mitä sait selville?
Huhtikuu tuli ja meni.
Helmikuussa 2013 Vatikaani antoi maailmanlaajuisen ilmoituksen.
Paavi Benedictus XVI on eronnut virastaan.
Samana päivänä Vatikaanivaltion lehti L’Osservatore Romano -
antoi haastattelun New York Times -lehdelle.
Sen voi googlata ja lukea itse.
L'Osservatore Romano julkaisi artikkelin, samoin New York Times.
Siinä sanottiin että Benedictus oli jättänyt eroanomuksen salaa -
palattuaan matkalta maaliskuussa.
Kuuria oli hyväksynyt sen huhtikuussa 2012.
Ilmoitimme ne tietämättä, mitä se tarkoitti.
Ja tämä oli...
Vatikaanivaltiolle se oli ollut -
huippusalaista CIA-tason turvallisuustietoa.
Siitä ei voinut tietää kukaan missään.
Kun sitten olin oikeassa, puhelimeni oli kuumana.
Kaikki, mukaan lukien CNN, halusivat minut ohjelmiinsa.
He halusivat tietää, kuka oli sisäpiirin tietolähteeni Vatikaanissa.
Toivottavasti kerroit, etenkin heille. - Kerroin.
Kerroin, että se oli Pyhä Henki. Heiltä meni pasmat sekaisin.
Sait toisen sinetöidyn tiedon.
Se oli silkkaa Raamatun profetiaa Ilmestyskirjan luvusta 8.
Se oli koko elämäni kauhistuttavin kokemus.
Se ei oikein sovi luonteeseeni. Haluan olla positiivinen ja toivontäyteinen.
Noin vuosi sitten menin nukkumaan. Sama kuvio, yöllä kello 2.
Yhtäkkiä heräsin siihen, että edessäni oli panoraama, aivan kuin filmi.
Olin sen keskellä.
Ensiksi ajattelin, että se on jättimäinen liekehtivä lohikäärme.
Se oli kaukana avaruudessa. Se lepatti ja kiemurteli kuin käärme.
Syöksyi kohti Maata.
Yhtäkkiä olin sen yläpuolella.
Se ei ollutkaan liekehtivä lohikäärme, vaan jättimäinen kivi, asteroidi.
Se kieppui ja kiiti avaruuden läpi.
Auringonvalo kimmelsi kiven pinnalla.
Se vain näytti siltä, että se lennähteli.
Samassa olin taas maan päällä.
Ympärilläni oli kymmeniätuhansia ihmisiä. Olimme vuorella.
Juoksimme henkemme edestä.
Kaikki kirkuivat ja anelivat Jumalaa pelastamaan heidät tulevalta.
Katsoin olkani yli. Näin liekehtivän järkäleen, -
jättiläismäisen kiven tulevan ilmakehään. Se paloi.
Samassa se hajosi kappaleiksi.
Iso kappale iski mereen, toinen iso kappale maahan.
Samassa maa vavahteli niin, ettei kukaan pysynyt pystyssä.
Me kaikki kaaduimme.
Se oli todella kauhistuttavaa.
Kuulin hirvittävän äänen, niin kuin Maa halkeilisi.
Kuin Maan vaippa murtuisi rikki.
Katsoin uudelleen olkani yli.
Jättimäinen vesimuuri, valtava tsunami, -
satoja metrejä korkea, puski kohti vuorta. Kaikki yrittivät juosta.
Sitten ikään kuin isot kädet tarttuivat minua kainaloista -
ja nostivat minut avaruuteen. Katselin alas Maahan.
Tämä on tärkeä juttu. En ole tiedemies. En tiedä, mitä tapahtuisi, -
jos sen kokoinen asteroidi törmäisi Maahan.
Myöhemmin selvisi, että tutkijoiden mukaan tapahtuisi juuri niin kuin näin.
Palava jättiläiskivi saisi veden alapuolellaan kiehumaan.
Ilmaan purkautuisi kaasua. Se nousisi ilmakehän yläkerroksiin.
Syntyisi hurrikaaneja.
Maahan osuessaan se aiheuttaisi tulivuorenpurkauksia. Ilmaan tulisi...
Eli tapahtuisi juuri se, mitä näit, mutta sinulla ei ollut tietämystä, -
mitä tieteellisestä näkökulmasta tapahtuisi. Silti näit sen.
Aivan. Ja se tuntui karmivalta.
Kun aloin tutkia asiaa, se tuntui karmivalta.
Yksi juttu, mikä minusta on vielä ällistyttävämpi. Kuulit nimen.
Mikä se oli?
Yhtäkkiä heräsin kauhuissani.
Melkein putosin sängystä naamalleni. Kehoni läpi kulkivat kylmät väreet.
En ole ikinä nähnyt mitään yhtä eläväistä tai kauhistuttavaa.
Aloin kirjoittaa sitä ylös, mutta yhtäkkiä kuulin äänen.
En tiedä, kuulinko sen päässäni vai oliko se korvin kuultava ääni.
Mutta ääni sanoi yhden sanan: Apophis.
Tiesitkö, mitä sana tarkoitti? - Tiesin sen verran, -
että muinaisessa Egyptissä oli sen niminen jumala. - En tiennyt edes sitä.
Olen tutkinut mytologiaa. En tiennyt siitä juurikaan.
Ensin luulit sitä lohikäärmeeksi. - Niin luulin.
Lisäksi tiesin, hyvin hatarasti kylläkin, -
että Nasa oli löytänyt vuonna 2004 asteroidin, -
jolle he olivat antaneet nimen Apophis. Muuta en siitä tiennytkään.
Koska näin avaruuskiven, -
aloin noustuani tutkia heti asiaa.
Yksi asia johti toiseen.
Sain selville, että Nasa oli luokitellut sen -
Maata lähelle tulevaksi NEO-asteroidiksi.
Nasa uskoi vuonna 2004, että se voi törmätä Maahan.
Sitä pidetään mahdollisena yhä.
Tämä Apophis kiinnostaa minua.
Miksi uskot, että Apophis -
on muinaisen profetian Koiruoho Ilmestyskirjassa?
Uskon profetiaan. Uskon Raamatun profetiaan.
Uskon, että se tapahtuu.
En tiennyt, että kun Ilm. 8 kertoo tähdestä, joka putosi taivaasta, -
kreikassa tähti on "aster". Siitä saadaan sana "asteroidi".
Sain selville myös paljon muuta.
Mutta merkittävintä on se, että Apophis on oikea asteroidi.
Tutkijat arvioivat, että todennäköisesti se ei törmää Maahan vuonna 2029.
He ovat muuttaneet arviotaan hieman. Se on yhä mahdollista.
Mutta se käy heidän mukaansa niin lähellä Maata, -
että se sysää satelliitit lentoradalta.
Olen keskustellut useiden astronomien kanssa.
Minulla on Nasassa ystävä, jolla on pääsy huippusalaisiin tietoihin.
Pentagonissa työskentelevä everstiluutnantti Robert Maginnis -
esitteli minut törmäysekspertteihin. He sanovat, ettei voi olla varma.
Asteroidi liikkuu 45 000 kilometrin tuntinopeutta.
Se tulee niin lähelle, että se sysää satelliitit radoiltaan.
Ja muka ollaan varmoja, ettei se osu Maahan. He pitävät sitä peittelynä.
Minä uskon näin. Uskon, koska näin sen.
Uskon, koska tapa, jolla sen näin, ei ole kertaakaan erehtynyt.
Ei edes paavi Benedictuksen erossa vastoin kaikkia todennäköisyyksiä.
Joka kerta tapahtui juuri niin kuin sen näin.
Puhun omasta kokemuksesta. Tosiasiat ovat sen vahvistaneet.
Uskon siihen koko sydämestäni. Katson sinua silmiin ja ennustan, -
niin kuin ennustin paavin eron, vaikka kukaan ei uskonut siihen.
Apophis törmää Maahan huhtikuussa 2029.
Sanonpahan vain. Tomilla on hyviä syitä uskoa, -
että asteroidiin liittyy kosmista salailua lopunaikojen mittakaavassa.
Jatkamme pian.
Yliluonnollista-ohjelma jatkuu hetken kuluttua.
Maailmamme erottelee ihmisiä eri ryhmiin.
Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
YKSI UUSI IHMINEN
Sillä Hän itse on rauhamme.
Joka teki juutalaiset - Ja kansat yhdeksi.
Ja purki erottavan väliseinän.
Luodakseen itsessänsä - Itsessänsä
Luodakseen yhden uuden ihmisen - Yhden uuden ihmisen
Yhden uuden ihmisen
Yliluonnollista-ohjelma jatkuu.
Tiedät, mitä uskoit näystä.
Tiedät, mitä uskoit Raamatusta, Ilmestyskirjan luvusta 8.
Mutta mitäpä jos astronomian asiantuntija -
katsoisi Ilm. 8:aa? Sinä jututit yhtä. Mitä hän sanoi?
Kaksi eri astronomia sanoi minulle, etten lukenut Ilm. 8:aa oikein.
Ensimmäiset neljä pasuunaa ovat yhtä ja samaa tapahtumaa.
Ensimmäisen pasuunan seurauksena tuli lankeaa taivaasta.
Se sytyttää maan ja puut.
Se on ensimmäinen kivisade, jota asteroidi työntää edellään.
Toisen pasuunan jälkeen mereen putoaa suuri, tulena palava kivi.
Se tuhoaa laivat. Se on kaksois- tai jättiläisasteroidista irronnut kappale.
Kolmannen pasuunan jälkeen niin kutsuttu Koiruoho -
saastuttaa vesistä kolmasosan. Paljon ihmisiä kuolee.
Neljännen pasuunan jälkeen -
tähdistä, auringosta ja kuusta kolmasosa pimenee.
Ja juuri sen näin, vaikken edes ymmärtänyt sitä.
Suihkuvirtauksiin nousee kaikenlaisia epäpuhtauksia.
Se peittää päivänvalosta ison osan.
Se on yksi ja sama tapahtuma, -
massiivisen kiven eli Apophisin törmäys Maahan.
Massiivisesta kivestä puheen ollen, -
kerropa, miten iso Apophis on, ja muita faktoja.
Se havaittiin Kitt Peakin observatoriossa vuonna 2004.
Nasa antoi sille nimen Apophis.
Sen läpimitta on 370 metriä.
Siihen mahtuisi pituussuunnassa neljä jalkapallokenttää.
Se painaa arviolta 20 miljoonaa tonnia.
20 miljoonaa. - Niin.
Se kulkee 45 000 kilometriä tunnissa.
Olen varma, että se törmää Maahan. Nasan tutkijat sanovat, -
että se osuu luultavasti Meksikon ja Kalifornian rajalle.
Se on taajaan asuttua aluetta.
Yksi Nasan tutkija vertaa sitä siihen, että maailman kaikki ydinkärjet -
Kiinasta, Amerikasta, Venäjältä kerättäisiin yhteen paikkaan -
ja räjäytettäisiin yhtä aikaa. Apophisin törmäys vastaa sitä.
Voi hyvät ihmiset. Miksi uskot, että sitä salaillaan?
Ystäväni Nasassa auttoi minut jäljille.
Siitä ei kerrota ennen aikojaan.
Vuoteen 2025 mennessä ihmiset voivat nähdä asteroidin.
Tarvitaan vain melko laadukas kaukoputki.
Siitä kaksi vuotta, niin asteroidi näkyy paljaalla silmällä.
Silloin on jo kova kaaos ja paniikki.
Tällä hetkellä törmäystä pyritään lieventämään taustalla.
Se on osa Trumpin avaruusvoimia. Se yrittää keksiä, miten lieventää sitä.
Sinä siis näit tämän näyn.
Astronautit ja tutkijat kuvailivat samaa, mitä näit.
Näet nyt Raamatun eri tavalla. - Niin näen.
Kerropa yksi sellainen jae.
Esimerkiksi Luuk. 21:25―28:ssa sanotaan: -
"Ja on oleva merkit auringossa ja kuussa ja tähdissä".
Tähti-sana on 'asteroidi'.
"...ja ahdistus kansoilla maan päällä". Juuri sen minä näin.
"...ja epätoivo". Ihmiset ovat neuvottomia.
Jakeen loppu: "...kun meri ja aallot pauhaavat." Juuri sen näin.
"Ja ihmiset menehtyvät peljätessään ja odottaessaan sitä..."
Sanoit, että se näkyy lopuksi paljaalla silmälläkin. - Totta.
Sitten sanotaan näin: -
"Ja silloin he näkevät Ihmisen Pojan tulevan [...]"
"Mutta kun nämä alkavat tapahtua, niin rohkaiskaa itsenne -
ja nostakaa päänne, sillä teidän vapautuksenne on lähellä."
Presidentti Trump siis ilmoitti -
perustavansa uuden puolustushaaran, avaruusvoimat.
Miten se sopii kuvaan?
Miksi ajattelet, että yksi vaikuttimista oli Koiruoho-profetia?
Minulla on ystäviä ja sinulla on ystäviä presidentin ympärillä.
He uskovat profetioihin.
He ovat puhuneet hänelle tästä ja Koiruohosta.
Heistä osa on kristittyjä tutkijoita. Se on osa koko juttua.
Se on suuri katto-organisaatio. Sille on myönnetty jo rahoitus.
Se on puolustusvoimien uusi haara.
Syyt sen perustamiselle ja rahoittamiselle -
liittyvät lähes yksinomaan Maata lähelle tuleviin kappaleisiin -
ja niiden lieventämiseen. Se koottiin ja rahoitettiin hyvin nopeasti.
Mietinkin, miksi sillä oli kova kiire. - Siihen liittyy toinenkin asia.
Kansalliskatedraalissa voideltiin ja siunattiin viime viikolla -
uusi King James -Raamattu.
Määräys on, että avaruusvoimien jokaisen komentavan upseerin -
on vannottava virkavala käsi sillä Raamatulla.
Donald Trump ja hänen hallintonsa tunnustavat, -
että asiaan liittyy jotain yliluonnollista.
Uskot, että tästä voi sukeutua -
maailmanlaajuinen kääntyminen Jumalan puoleen?
Niin. Näin ihmisiä kaikkialla kasvoillaan anelemassa Jumalaa.
Uusi testamentti sanoo, että osa pelastuu pelolla.
Joitakuita ei kiinnosta, ennen kuin tapahtuu jokin tällainen katastrofi.
Mutta seurakuntakin on nukkunut. Eivät kaikki, mutta monet.
Tämä tulee olemaan herätyshuuto monille. He alkavat etsiä Jumalaa.
Monille uskoville ja varmastikin sinun järjestöllesi -
se on suurin evankeliointitilaisuus ehkä ihmiskunnan historiassa.
Se on suuri mahdollisuus tavoittaa suuret määrät ihmisiä, -
sillä silloin tämä on kaikkien mielessä.
Kaikki puhuvat siitä. Kaikki anovat Jumalaa armahtamaan heidät.
Se voi helposti käynnistää seuraavan suuren herätyksen.
Sanot oman raamatuntutkimuksesi pohjalta, -
että on olemassa toivonsäde. Miksi sanot niin?
Raamatussa on ennakkotapaus, Joelin suurenmoinen profetia -
sirkka-armeijan tulosta. Se päättyy Jumalan sanoihin: -
"kääntykää minun tyköni kaikesta sydämestänne [...]
Reväiskää rikki sydämenne, älkää vaatteitanne..."
Silloin Hän lupaa siunata, ei kirota.
Jumala lähetti Joonan Niniveen kertomaan, että he ovat tuhon omia.
Mutta kuninkaasta ruveten he tekivät parannusta säkissä ja tuhassa.
Jumala viivytti tuomiota.
Mutta minä en nähnyt, että tätä viivytetään.
Eli siis uskon, että se on mahdollista.
Jumala on Jumala, ei Tom Horn. Onneksi.
Jos riittävä määrä, maailma, tekee parannusta ja kääntyy Jumalan tykö, -
tuomio saattaa viivästyä.
Uskotko, että niin käy? - En.
Olen täysin varma, että perjantaina 13. huhtikuuta 2029 -
Apophis täyttää Ilmestyskirjan luvun 8 Koiruoho-profetian -
ja törmää Maahan.
Minä tiedän, että taivas on totta.
Minä tiedän, että helvetti on totta.
Ihmiset ovat käyneet helvetissä ja palanneet takaisin kertomaan, -
millaista siellä on.
Asteroidi on lastenleikkiä verrattuna ikuisuuteen -
erossa Jumalan rakkaudesta.
Lausu seuraava rukous ja tarkoita sitä parhaan kykysi mukaan.
Toista perässäni ääneen: -
Rakas Jumala, minä olen syntinen, mistä olen hyvin pahoillani.
Minä uskon, että Jeesuksen veri, -
Jeesuksen kallis veri, -
pesee pois syntini, -
ja olen Sinun silmissäsi puhdas.
Tuntuu hyvältä olla puhdas.
Ja nyt kun tiedän olevani puhdas, -
pyydän Jeesusta olemaan Herrani ja Vapahtajani.
Jeesus, tule sisimpääni.
Aamen.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Mies halvaantui epäonnistuneen leikkauksen takia.
Ajatus loppuelämästä pyörätuolissa masensi hänet vakavasti.
Sitten ilmestys muutti hänen elämänsä ja johti ihmeparanemiseen.
Hän kävelee nyt normaalisti, -
vaikka 25 lääkäriä, neurokirurgia ja neurologia eivät osaa selittää sitä.
Haluatko kuulla, mikä tuo ilmestys oli?
Lue miehen koko todistus ruudun osoitteesta.
Ensi viikolla: -
Hei! Olen Ryan Johnson.
Onko sinulla toteutumattomia profeetallisia lupauksia?
Liity seuraani Sid Rothin Yliluonnollista-ohjelmaan.
Neuvon, miten taistella profeetallisten lupausten puolesta -
ja nähdä niiden toteutuvan.
Suomennos: Marianne Tenetz